
           ΙΝΣΤΙΤΟΥΤΟ  ΔΙΕΘΝΩΝ                                            
       



         ΟΙΚΟΝΟΜΙΚΩΝ ΣΧΕΣΕΩΝ  
  Π Ρ Ο Σ Κ Λ Η Σ Η
Tο Ινστιτούτο Διεθνών Οικονομικών Σχέσεων (Ι.Δ.Ο.Σ.), το Ινστιτούτο Διεθνών Σχέσεων (Πάντειο Πανεπιστήμιο), το Τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου, το Ελληνικό Ίδρυμα Ευρωπαϊκής και Εξωτερικής Πολιτικής (ΕΛΙΑΜΕΠ) και το Τμήμα Μεσογειακών Σπουδών (Πανεπιστήμιο Αιγαίου) στο πλαίσιο των κοινών δραστηριοτήτων, που έχουν διαμορφώσει για την ανάπτυξη των σχέσεων της Λαϊκής Δημοκρατίας της Κίνας με την Ελλάδα, συνδιοργανώνουν ημερίδα με θέμα:
  
Στόχος της  ημερίδας  είναι να αναπτυχθούν τα εξής θέματα:
· Η σύγχρονη υψηλή στρατηγική της Κίνας 

· Η Ηγεσία, διακυβέρνηση και τα οράματα της σύγχρονης Κίνας 

· Ο δρόμος του Μεταξιού της Κίνας  από την Ασία στην Ευρώπη

· Η πορεία των ελληνοκινεζικών εμπορικών και οικονομικών σχέσεων

· Η ελληνική ναυτιλία, ο Πειραιάς και ο δρόμος του μεταξιού  

Η ημερίδα θα διεξαχθεί στις 30 Μαρτίου 2016, ημέρα Τετάρτη και ώρα 11.30 πμ στην αίθουσα «Γιάννος Κρανιδιώτης» του Υπουργείου Εξωτερικών, (οδός Ακαδημίας 1). 
Οι περισσότερες ανακοινώσεις αφορούν στα αποτελέσματα έρευνας, που τα παραπάνω Ινστιτούτα και Ακαδημαϊκά Ιδρύματα έχουν διεξάγει, για το νέο δρόμο του Μεταξιού. 
Γλώσσα εργασίας: Αγγλική 

Ομιλητές  θα είναι  οι:

· Νίκος Βερνίκος,  Πρόεδρος, Διεθνές Εμπορικό Επιμελητήριο, Ελλάς και Αντιπρόεδρος, Επιμελητήριο για το Δρόμο του Μεταξιού,  Διεθνές Εμπορικό Επιμελητήριο, Κίνα 
· Πλάμεν Τόντσεφ,  Επικεφαλής του Προγράμματος Ασιατικών Σπουδών, Ινστιτούτο Διεθνών Οικονομικών Σχέσεων  
· Μάνος Παπάζογλου, Επίκουρος Καθηγητής, Τμήμα Πολιτικής Επιστήμης και Διεθνών Σχέσεων, Πανεπιστήμιο Πελοποννήσου 

· Γιώργος Τζογόπουλος, Ερευνητής, Ελληνικό Ίδρυμα Ευρωπαϊκής και Εξωτερικής Πολιτικής (ΕΛΙΑΜΕΠ)
· Σωτήρης Πετρόπουλος, Διδάσκων, Τμήμα Πολιτικής Επιστήμης και Διεθνών Σχέσεων, Πανεπιστήμιο Πελοποννήσου 
· Αλεξάνδρα Δόγα, Υποψήφια Διδάκτορας, Τμήμα Διεθνών, Ευρωπαϊκών και Περιφερειακών Σπουδών, Πάντειο Πανεπιστήμιο 
· Πολυξένη Νταβαρίνου, Ερευνήτρια, Ινστιτούτο Διεθνών Οικονομικών Σχέσεων
· Ανδρέας Λιούμπας, Υποψήφιος Διδάκτορας, Τμήμα Διεθνών, Ευρωπαϊκών και Περιφερειακών Σπουδών, Πάντειο Πανεπιστήμιο 
Έχουν προσκληθεί να συμμετάσχουν με κείμενα παρέμβασης ο Πρέσβης της Κίνας κ. Zou Xiaoli και ο κ. Γιώργος Τσίπρας, Γενικός Γραμματέας Διεθνών Οικονομικών Σχέσεων, Υπουργείο Εξωτερικών.
Θα συντονίσουν οι κ.κ.: Χαράλαμπος Παπασωτηρίου, Καθηγητής, Τμήμα Διεθνών και Ευρωπαϊκών Σπουδών, Πάντειο Πανεπιστήμιο, Θάνος Ντόκος, Γενικός Δ/ντής  Ελληνικό Ίδρυμα Ευρωπαϊκής και Εξωτερικής Πολιτικής (ΕΛΙΑΜΕΠ) και Χαράλαμπος Τσαρδανίδης, Δ/ντής του Ινστιτούτου Διεθνών Οικονομικών Σχέσεων, Αναπλ. Καθηγητής, Πανεπιστήμιο Αιγαίου. 
Στους φοιτητές που θα συμμετάσχουν θα δοθεί πιστοποιητικό παρακολούθησης.
Θα αποτελούσε ιδιαίτερη τιμή για μας η παρουσία σας.
Πληροφορίες:   Κα Στέλλα Μηλιώτη,

Tηλ.: 210.36.20.274, 210.36.36.326, Fax: 210.36.26.610  Ε-mail:  stellam@sae-epe.gr

Δηλώσεις συμμετοχής:
https://docs.google.com/forms/d/1S-q51KdDptwjWtCp6BPk78o40xG8Jvxtyb2X6kzSoDE/viewform

